ബന്ധുക്കള്ക്കൊപ്പം നൃത്തം ചെയ്തു ഭാര്യയെ ഭര്ത്താവ് കുത്തിക്കൊന്നു ബെംഗളുരു: കുടുംബത്തിന്റെ വിനോദയാത്രയ്ക്കിടയില് ഭാര്യ ബന്ധുക്കള്ക്കൊപ്പം നൃത്തം ചെയ്തതില് പ്രകോപിതനായ യുവാവ് ഭാര്യയെ കുത്തിക്കൊന്നു. ബെംഗളുരുവിലെ അന്നപൂര്ണേശ്വരി നഗറില് ബുധനാഴ്ച്ച വൈകുന്നേരമായിരുന്നു സംഭവം. സംഭവത്തില് ബിആര് കന്തരാജു40വിനെ പൊലീസ് അറസ്റ്റ് ചെയ്തു.ഇയാളില് നിന്നും സ്ക്രൂഡ്രൈവര്, കത്തി, രണ്ട് മൊബൈല് ഫോണ്, ബൈക്ക് എന്നിവയും പൊലീസ് പിടിച്ചെടുത്തു. രൂപ ജിഎച്ച്32 എന്ന സ്ത്രീയാണ് കൊല്ലപ്പെട്ടത്. ഇവര് താമസിക്കുന്ന അന്നപൂര്ണേശ്വരിനഗറിലെ വീട്ടിലാണ് രക്തത്തില് കുളിച്ച നിലയില് മൃതദേഹം കണ്ടെത്തിയത്.കഴുത്തില് ആഴത്തിലുള്ള നിരവധി മുറിവുകളോടെയാണ് വീട്ടിനുള്ളില് രൂപയുടെ മൃതദേഹം കണ്ടെത്തിയത്. കന്തരാജുവിനും രൂപയ്ക്കും ഏഴ് വയസ്സുള്ള ഒരു മകനുമുണ്ട്. രൂപയുടെ സഹോദരി ലത എച്ച്ജി അന്നപൂര്ണേശ്വരിനഗര് പൊലീസ് സ്റ്റേഷനില് നല്കിയ പരാതിയുടെ അടിസ്ഥാനത്തിലാണ് കന്തരാജുവിനെ അറസ്റ്റ് ചെയ്തത്.രൂപയെ കൊലപ്പെടുത്തിയത് കന്തരാജുവാണെന്നായിരുന്നു സഹോദരിയുടെ പരാതിയില് പറഞ്ഞിരുന്നത്. ഭാര്യയെ സംശയത്തെ തുടര്ന്നാണ് കൊലപാതകം. കൊലപ്പെടുത്തിയ ഉടന് തന്നെ കന്തരാജു ബൈക്കില് രക്ഷപ്പെട്ടുവെന്നും പൊലീസ് പറയുന്നു.ആനയെ രക്ഷിക്കാന് ശ്രമിച്ച വള്ളം മറിഞ്ഞ് മാധ്യമപ്രവര്ത്തകന് മരിച്ചുഇന്സ്പെക്ടര് ബിഎന് ലോഹിത്തിന്റെ നേതൃത്വത്തിലുള്ള പ്രത്യേക അന്വേഷണ സംഘമാണ് കന്തരാജുവിനെ പിടികൂടിയത്. ഒളിവില് പോയ കന്തരാജു നിരന്തരം മൊബൈല് ഫോണ് സ്വിച്ച് ഓഫ് ചെയ്തിരുന്നതായും പൊലീസ് കണ്ടെത്തിയിരുന്നു.ഭാര്യയെ കൊലപ്പെടുത്തി ഒളിവില് പോയ കന്തരാജു പണത്തിന് വേണ്ടി സുഹൃത്തുക്കളെ വിളിച്ചിരുന്നു. സ്വന്തം മൊബൈലില് നിന്നായിരുന്നു ഇയാള് സുഹൃത്തുക്കളെ വിളിച്ചിരുന്നത്. ഓരോ തവണ കോള് ചെയ്ത് കഴിഞ്ഞതിന് ശേഷവും ഫോണ് സ്വിച്ച് ഓഫ് ചെയ്യുന്നതായിരുന്നു രീതി. കഴിഞ്ഞ വെള്ളിയാഴ്ച്ച പണത്തിനായി കന്തരാജു ഒരാളെ സമീപിക്കുന്നതായി വിവരം ലഭിച്ചതിന്റെ അടിസ്ഥാനത്തില് പൊലീസ് വലവിരിക്കുകയായിരുന്നു.വെള്ളിയാഴ്ച്ച മഹാലാക്ഷ്മി ലേഔട്ടിലുള്ള ഒരു വ്യവസായിയുടെ പക്കല് എത്തിയ കന്തരാജുവിനെ പൊലീസ് അറസ്റ്റ് ചെയ്തു. കുടുംബത്തിലെ രണ്ട് പുരുഷന്മാരുമായി ഭാര്യയ്ക്ക് രഹസ്യബന്ധമുണ്ടെന്ന് സംശയിച്ചിരുന്നതായി ഇയാള് ചോദ്യം ചെയ്യലില് പറഞ്ഞു.കഴിഞ്ഞ ആഴ്ച്ച കന്തരാജുവും രൂപയും കുടുംബാംഗങ്ങള്ക്കൊപ്പം വിനോദയാത്രയ്ക്ക് പോയിരുന്നു. രാത്രിയില് ക്യാംപ് ഫയറില് രൂപ ഈ പുരുഷന്മാര്ക്കൊപ്പം നൃത്തം ചെയ്യുന്നത് കണ്ടതോടെ സംശയം ബലപ്പെട്ടു. ചിക്കമംഗലുരുവിലും പരിസര പ്രദേശങ്ങളിലുമായിരുന്നു പതിനാല് അംഗ കുടുംബത്തിനൊപ്പം രൂപയും കന്തരാജുവും വിനോദയാത്ര പോയത്.സെപ്റ്റംബര് 19നായിരുന്നു വിനോദയാത്ര. ഞായറാഴ്ച്ച ചിക്കമംഗലുരുവിലെ ഒരു റിസോര്ട്ടിലായിരുന്നു കുടുംബം താമസിച്ചിരുന്നത്. രാത്രിയില് ക്യാംപ് ഫയറിന് ചുറ്റും കുടുംബാംഗങ്ങള് നൃത്തം ചെയ്തു. രൂപയും ഇവര്ക്കൊപ്പം കൂടി. കുടുംബത്തിലെ പുരുഷന്മാര്ക്കൊപ്പം ഭാര്യ നൃത്തം ചെയ്തത് കന്തരാജു അംഗീകരിച്ചില്ല.സെപ്റ്റംബര് 21ന് ബെംഗളുരുവില് തിരിച്ചെത്തിയ ശേഷം ഈ വിഷയം പറഞ്ഞ് രൂപയുമായി കന്തരാജു വഴക്കിട്ടു. തന്നെ സംശയിച്ചതില് കന്തരാജുവിനോട് രൂപ ദേഷ്യപ്പെട്ടു. കുടുംബാംഗങ്ങളുമായി തനിക്ക് അടുത്ത ബന്ധമാണുള്ളതെന്നും രൂപ വ്യക്തമാക്കി.എന്നാല് ഇത് മനസ്സിലാക്കാന് കന്തരാജുവിന് ആയില്ല. സെപ്റ്റംബര് 22 നും ഇതുമായി ബന്ധപ്പെട്ട് ഭാര്യയുമായി കന്തരാജു വഴക്കിട്ടു. തുടര്ന്ന് രൂപയുടെ കഴുത്തില് സ്ക്രൂഡ്രൈവര് കൊണ്ട് കുത്തുകയായിരുന്നു. തുടര്ന്ന് മരണം ഉറപ്പ് വരുത്താന് കത്തിയെടുത്തും കുത്തി. ഇതിന് ശേഷം വീട്ടില് നിന്നും ഓടി രക്ഷപ്പെട്ടു.വീട്ടിലെത്തിയ കന്തരാജുവിന്റെ പിതാവാണ് രൂപയെ രക്തത്തില് കുളിച്ച് കൊല്ലപ്പെട്ട നിലയില് ആദ്യം കണ്ടെത്തിയത്. തുടര്ന്ന് സഹോദരി ലതയെ വിവരം അറിയിക്കുകയായിരുന്നു.